Председателят на Българския хелзинкски комитет Красимир Кънев (БХК) е бил нападнат днес в центъра на София, съобщиха от правозащитната организация.



Инцидентът се е случил тази сутрин около 9.30 ч. пред столичния хотел „Радисън“ където Кънев е бил пресрещнат от двама неизвестни мъже. Председателят на БХК е получил удари с юмрук в лицето и стомаха, след което нападателите са избягали по ул. „Цар Шишман“.

След инцидента на място е извикана полиция. Кънев е с леки наранявания.

БХК остро осъжда нападението над председателя си и призовава да се предприемат незабавни мерки за разкриване на извършителите, включително в най-кратък срок властите да набавят записите от камерите на мястото на инцидента и по пътя на бягство на нападателите.

"БХК стои срещу всякакви прояви на насилие. През годините служители на организацията многократно са били обект на тормоз и закани заради работата си в защита правата на човека в България, но до момента не се беше стигало до физическо посегателство", уточняват от организацията.

От комитета заявяват още: